Sofi Marinova
Sofiya Marinova Kamenova, poznatija kao Sofi Marinova (bugarski: Софи Маринова) bugarska je pop-folk i etno-pop pjevačica romskog porijekla. Jedna je od najpopularnijih pjevačica u Bugarskoj, poznata po svom ekstremnom opsegu glasa od pet oktava. Rođena je 5. decembra 1975. u Sofiji, glavnom gradu Bugarske. Pobjednica je mnogih takmičenja i dobitnica je više muzičkih nagrada. Često je nazivaju "romskim biserom" i "romskim slavujem". U februaru 2012. pobijedila je u bugarskom nacionalnom finalu Eurovizije s pjesmom "Love Unlimited", postavši tako predstavnica Bugarske na Eurosongu 2012. u Bakuu (Azerbejdžan).